CELEX: 62008CA0243
Language: lt
Date: 2009-06-04 00:00:00
Title: Byla C-243/08: 2009 m. birželio 4 d. Teisingumo Teismo (ketvirtoji kolegija) sprendimas byloje (Budaörsi Városi Bíróság (Vengrijos Respublika) prašymas priimti prejudicinį sprendimą) Pannon GSM Zrt prieš Erzsébet Sustikné Győrfi (Direktyva 93/13/EEB — Nesąžiningos sutarčių su vartotojais sąlygos — Nesąžiningos sąlygos teisinis poveikis — Nacionalinio teismo teisė ir pareiga ex officio įvertinti, ar jurisdikciją nustatanti sąlyga yra nesąžininga — Vertinimo kriterijai)

1.8.2009   
            
            
               LT
            
            
               Europos Sąjungos oficialusis leidinys
            
            
               C 180/19
            
         2009 m. birželio 4 d. Teisingumo Teismo (ketvirtoji kolegija) sprendimas byloje (Budaörsi Városi Bíróság (Vengrijos Respublika) prašymas priimti prejudicinį sprendimą) Pannon GSM Zrt prieš Erzsébet Sustikné Győrfi
   (Byla C-243/08) (1)
   
   (Direktyva 93/13/EEB - Nesąžiningos sutarčių su vartotojais sąlygos - Nesąžiningos sąlygos teisinis poveikis - Nacionalinio teismo teisė ir pareiga ex officio įvertinti, ar jurisdikciją nustatanti sąlyga yra nesąžininga - Vertinimo kriterijai)
   2009/C 180/32
   Proceso kalba: vengrų
   
      Prašymą priimti prejudicinį sprendimą pateikęs teismas
   
   Budaörsi Városi Bíróság
   
      Šalys pagrindinėje byloje
   
   
      Ieškovė: Pannon GSM Zrt
   
      Atsakovė: Erzsébet Sustikné Győrfi
   
      Dalykas
   
   Prašymas priimti prejudicinį sprendimą — Budaörsi Városi Bíróság — 1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais (OL L 95, p. 29; 2004 m. specialusis leidimas lietuvių k., 15 sk., 2 t., p. 288) išaiškinimas — Sąlyga dėl jurisdikcijos suteikimo, pagal kurią jurisdikcija suteikiama pardavėjo ar tiekėjo buveinės vietos teismui — Nacionalinio teismo kompetencija ex officio vertinti nesąžiningą sąlygą dėl jurisdikcijos suteikimo atliekant savo jurisdikcijos kontrolę — Nesąžiningos sąlygos vertinimo kriterijai.
   
      Rezoliucinė dalis
   
   
               1.
            
            
               1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais 6 straipsnio 1 dalis turi būti aiškinama taip, kad nesąžininga sutarties sąlyga yra neprivaloma vartotojui, ir šiuo atžvilgiu nėra reikalavimo, kad tokią sąlygą vartotojas būtų iš anksto sėkmingai užginčijęs.
            
         
               2.
            
            
               Nacionalinis teismas privalo ex officio įvertinti, ar sutarties sąlyga yra nesąžininga, kai tik jam tampa žinomos šiuo atžvilgiu reikalingos teisinės ir faktinės aplinkybės. Tokią sąlygą pripažinęs nesąžininga, jis jos netaiko, išskyrus kai vartotojas tam prieštarauja. Nacionalinis teismas taip pat turi šią pareigą atlikdamas savo teritorinės jurisdikcijos patikrinimą.
            
         
               3.
            
            
               Nacionalinis teismas turi įvertinti, ar tokia sutarties sąlyga, kokia nagrinėjama pagrindinėje byloje, atitinka kriterijus, dėl kurių ji pripažįstama nesąžininga Direktyvos 93/13 3 straipsnio 1 dalies prasme. Tai darydamas nacionalinis teismas turi atsižvelgti į tai, kad vartotojo ir pardavėjo ar tiekėjo sudarytos sutarties sąlyga, dėl kurios nebuvo atskirai derėtasi ir kuria teismui, kurio teritorinei jurisdikcijai priklauso pardavėjo ar tiekėjo buveinė, suteikiama išimtinė jurisdikcija spręsti ginčą, gali būti pripažinta nesąžininga.
            
         
      (1)  OL C 247, 2008 9 27.